Diari Oficial de la Generalitat Valenciana


Sumari del DOGV 9904, del 30-07-2024 (2024/7819)

EXTRACTE de la Resolució de 22 de juliol de 2024, de la de la Presidència de la Generalitat, per la qual es convoquen per a l'any 2024, subvencions destinades als centres valencians en l'exterior (CEVEX) de la Comunitat Valenciana
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9904

Data del DOGV
:   30-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7819

CVE
:   XWSI-H-2753-5888

Data del document
:   22-07-2024

Organisme emissor
:   Presidència de la Generalitat

Tipus de document
:   Extracte

Anàlisi jurídica

 Descriptors 

:   * ajuda pública
    * participació social
    * identitat cultural

BDNS(Identif.):777293

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/777293)>

*Primer. Entitats beneficiàries*

Podran beneficiar-se d'estes subvencions els centres valencians en l'exterior (CEVEX) de la Comunitat Valenciana, així com les seues federacions i confederacions.

*Segon. Objecte*

Subvencions per al finançament d'actuacions, en tres modalitats:

1. Modalitat 1, subvencions per a activitats i gastos de funcionament.

Se subvencionaran les actuacions, l'objectiu general de les quals siga l'organització i realització de projectes concrets per al desenvolupament de les activitats pròpies dels centres, les seues federacions i confederacions. Els objectius específics consistiran en promoure les activitats i programes de foment del coneixement de la llengua pròpia, la cultura i la realitat social valencianes que duguen a terme estos centres; potenciar la realització de cursos, conferències i programes formatius i de difusió de la cultura valenciana en universitats o institucions culturals dels territoris on existisquen col·lectivitats valencianes; inventariar, catalogar, restaurar i difondre el patrimoni artístic, bibliogràfic, fotogràfic, i documental dels centres valencians; organitzar o participar en campanyes i iniciatives de solidaritat amb els centres valencians radicats en els territoris menys afavorits econòmicament, a fi de cobrir les necessitats bàsiques dels seus membres; organitzar o participar en campanyes i iniciatives que potencien les relacions interculturals entre els diversos pobles i regions del món; fomentar en els CEVEX la participació activa de les persones valencianes joves residents en l'exterior, i donar suport al desenvolupament d'estratègies innovadores que incorporen la gestió de la informació i el coneixement, els valors democràtics i la participació de les persones joves. De les iniciatives contemplades anteriorment, s'impulsaran especialment aquelles destinades als col·lectius més desfavorits, a la infància, la joventut o a les persones majors, així com a la convivència intergeneracional, a les dones i a la igualtat d'oportunitats entre homes i dones.

2. Modalitat 2, subvencions per a gastos d'inversió

L'objectiu específic de la subvenció consistirà en el manteniment i millora de les seus, les instal·lacions i els equipaments d'estes entitats.

– Obres de rehabilitació, condicionament i reforma de les seus dels centres.

– Adquisició d'equipament i béns inventariables.

3. Modalitat 3, subvencions per a gastos de desplaçament per a la participació en les festes de la Comunitat Valenciana

L’objectiu general és el foment de la relació institucional i el manteniment dels vincles sentimentals, afectius, socials i culturals dels CEVEX amb el poble valencià, així com donar suport a la labor i l’esforç dels CEVEX en la conservació i visualització de les tradicions de la Comunitat Valenciana. L’objectiu específic consistix a afavorir el desplaçament a la Comunitat Valenciana de les persones representants dels CEVEX que complisquen els requisits requerits en la modalitat 3 per a participar en els actes festius, culturals i institucionals de les festes de les Falles de València, les Fogueres de Sant Joan d’Alacant, o la Magdalena de Castelló de la Plana.

*Tercer. Bases reguladores*

L'Orde 4/2016, de 3 de juny de 2016, de la Conselleria de Transparència, Responsabilitat Social, Participació i Cooperació, per la qual s'establixen les bases reguladores conjuntes de les subvencions destinades a les entitats locals (ajuntaments, mancomunitats i altres fórmules associatives), entitats ciutadanes, centres valencians en l'exterior (CEVEX) i les seues federacions i confederacions, cases regionals d'altres comunitats en la Comunitat Valenciana, i les seues federacions i confederacions, per al foment de la participació ciutadana, la transparència i l'accés a la informació pública (DOGV 7798, 06.06.2016), modificada pel Decret 11/2024, de 17 d'abril del president de la Generalitat (DOGV 9855, 23.05.2024), regula en el títol II, capítol IV, les bases les bases per a la concessió de subvencions destinades als centres valencians en l'exterior de la Comunitat Valenciana).

*Quart. Import*

1. La present convocatòria de subvencions es finançarà amb càrrec a les següents aplicacions de la Llei 8/2023, de 27 de desembre, de pressupostos de la Generalitat per a l'exercici 2024:

Aplicació pressupostària T41904369.112H00.4, línia S0170, capítol 4, amb un crèdit màxim de 150.000,00 euros (cent cinquanta mil euros), destinats a finançar les subvencions de la modalitat 1 (activitats i gastos de funcionament).

Aplicació pressupostària U15698466.112H00.7, línia S0274, capítol 7, amb un crèdit màxim de 100.000 euros (cent mil euros), destinats a finançar les subvencions de la modalitat 2 (gastos d'inversió).

Aplicació pressupostària G56232570.112H00.4, línia S1502, capítol 4, amb un crèdit màxim de 20.000 euros (vint mil euros), destinats a finançar les subvencions de la modalitat 3 (gastos de desplaçament per a la participació en les festes de la Comunitat Valenciana).

2. La subvenció màxima per projecte serà:

a) Per a la modalitat 1 se subvencionarà, com a màxim, 6.000 euros per projecte.

b) Per a la modalitat 2 se subvencionarà, com a màxim, 10.000 euros per projecte.

c) Per a la modalitat 3 se subvencionarà, com a màxim, per cada representant dels CEVEX, anada i tornada inclosa:

c.1) 1.000 euros en el cas de CEVEX situats fora del territori espanyol.

c.2) 300 euros en el cas de CEVEX situats en territori espanyol zona insular (illes Balears o Illes Canàries).

c.3) 150 euros en el cas de CEVEX situats en territori espanyol no insular.

*Quint. Termini de presentació de les sol·licituds*

Les sol·licituds es presentaran en el termini de 20 dies comptats des de l’endemà de la publicació de l'extracte de la present convocatòria en el *Diari Oficial de la Generalitat Valenciana*. L'incompliment de l'esmentat termini donarà lloc a l'exclusió de la convocatòria.

*Sext. Altres dades*

1. Sol·licitud: les entitats interessades hauran de presentar la sol·licitud, degudament emplenada, formalitzada en tots els seus apartats, firmada per la persona representant legal degudament autoritzada, segons el que es disposa en el resolc set i huit de la resolució de convocatòria.

2. Documentació a presentar amb la sol·licitud: la prevista en el resolc huit de la resolució de convocatòria.

3. Criteris de valoració: les ajudes es concediran en règim de concurrència competitiva, de conformitat amb els criteris de valoració que es detallen en el resolc nou de la resolució de convocatòria.

4. Règim de pagaments: el pagament de les subvencions es realitzarà en els termes fixats en el resolc tretze de la resolució de convocatòria, prèvia justificació per l'entitat beneficiària de la realització del projecte.

La convocatòria a la qual fa referència el present extracte pot consultar-se en este mateix diari.

  

València, 22 de juliol de 2024

(p.d. Resolució de 8 de novembre de 2023, del president de la Generalitat, DOGV núm. 9723, de 13.11.2023)

Santiago Lumbreras Peláez

El secretari autonòmic de Relacions Institucionals i Transparència